**ADATKEZELÉSI TÁJÉKOZTATÓ**

**az intézménybe jelentkező gyermekek felvételi előjegyzési naplóban való**

**nyilvántartásáról**,

**az óvodai felvételi eljárás során felvett személyes adatok kezeléséről**

**1. Az adatkezelő megnevezése**

Adatkezelő: **Újpalotai Összevont Óvoda**

Székhely: 1157, Budapest, Páskom park 37.

Postacím: 1157, Budapest, Páskom park 37.

E-mail: kozpont@ujpalotaiovi.hu

Telefon: 061/418-2425

A személyes adatkezelések tényleges címei:

**Páskom Tagóvoda** – Székhely Óvoda

Cím: 1157 Budapest, Páskom park 37.

Postacím: 1157 Budapest, Páskom park 37.

E-mail: paskomovi@ujpalotaiovi.hu

Telefon: 061/418-2425

**Kavicsos Tagóvoda**

Cím: 1157 Budapest, Kavicsos köz 6.

Postacím: 1157 Budapest, Kavicsos köz 6.

E-mail: kavicsovi@ujpalotaiovi.hu

Telefon: 061/417-8805

**Hartyán Tagóvoda**

Cím: 1157 Budapest, Hartyán köz 3.

Postacím: 1157 Budapest, Hartyán köz 3.

E-mail: hartyanovi@hetszinviragovi.hu

Telefon: 061/417-3989

**Micimackó Tagóvoda**

Cím: 1156 Budapest, Kontyfa utca 1.

Postacím: 1156 Budapest, Kontyfa utca 1.

E-mail: micimackoovi@ujpalotaiovi.hu

Telefon: 061/418-3497

**Napsugár 1. Tagóvoda**

Cím: 1156 Budapest, Nádastó park 1.

Postacím: 1156 Budapest, Nádastó park 1.

E-mail: napsugar1@ujpalotaiovi.hu

Telefon: 061/417-5721

**Napsugár 2. Tagóvoda**

Cím: 1156 Budapest, Nádastó park 2.

Postacím: 1156 Budapest, Nádastó park 2.

E-mail: napsugar2@ujpalotaiovi.hu

Telefon: 061/418-3219

**képviselő:** Turóczyné Ungvári Edit Óvodavezető

**2. Az adatvédelmi tisztviselő neve és elérhetősége**

A Hatóság adatvédelmi tisztviselője***: Srankó Katalin***

Közvetlen elérhetőségei:

e-mail címe: Sranko.katalin@gmkxv.hu

telefonszáma: +36 (70) 698-5583

**3. Az adatkezelés célja és a kezelt adatok köre**

|  |  |
| --- | --- |
| **az adatkezelés célja**  | **személyes adat** |
| Az óvodába jelentkező gyermekek felvételi előjegyzési naplóban való felvétele | A felvételi előjegyzési napló gyermekenként tartalmazza:- a jelentkezés sorszámát, időpontját,- a gyermek nevét, születési helyét és idejét, állampolgárságát, lakóhelyének, tartózkodási helyének címét, anyja születéskori nevét, apja nevét, nem magyar állampolgárság esetén a tartózkodás jogcímét, tartózkodást megalapozó okirat számát,- a kijelölt óvoda megnevezését,- annak az óvodának a megnevezését, ahová a gyermek jelentkezését még benyújtották,- annak tényét, hogy a gyermek a jelentkezés időpontjában részesül-e bölcsődei vagy óvodai ellátásban,- a szülő felvétellel, ellátással kapcsolatos igényeit,- a felvételi elbírálásánál figyelembe vehető egyéb szempontokat,- az óvodavezető javaslatát,- a felvétellel kapcsolatos döntést, annak időpontját,- a felvétellel kapcsolatos fellebbezés időpontját és iktatószámát,- a felvétel időpontját.(EMMI R. 90.§) |
| értesítés a döntésről  | - szülő e-mail elérhetősége, amennyiben a szülő ezt kérte (EMMI R. 20.§)- postai formában a megjelölt címre (EMMI R. 20. § (4) bekezdés)  |
| tekintettel arra, hogy az óvoda bizonyos esetekben beilleszkedési, tanulási, magatartási nehézséggel küzdő vagy sajátos nevelési igényű gyermekek nevelését is ellátja, az óvodai felvételi mulasztási naplóba történő adatok felvétele |  ha az óvoda beilleszkedési, tanulási, magatartási nehézséggel küzdő vagy sajátos nevelési igényű gyermekek nevelését is ellátja, a megjegyzés rovatban fel kell tüntetni -a szakvéleményt kiállító szakértői bizottság nevét, címét, a szakvélemény kiállításának időpontját és számát, -az elvégzett felülvizsgálatok, továbbá a következő kötelező felülvizsgálat időpontját. (EMMI R. 90. § (4) bekezdés) |
| az óvodai ellátás során felmerülő speciális igények kezeléséhez szükséges adatok | A gyermek ellátásához szükséges további információkdiéta -betegség -allergia stb. (Info. tv. 5.§. c) bekezdés) |

**4. Lényeges fogalmak és egyszerűsített magyarázatok**:

„***személyes adat***”: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható; Info Tv szerint személyes adat: az érintettre vonatkozó bármely információ;

***„különleges adat”:*** a személyes adatok különleges kategóriáiba tartozó minden adat, azaz a faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a genetikai adatok, a természetes személyek egyedi azonosítását célzó biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok;

„***adatkezelő***”: az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja**;**

„***adatkezelés***”: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;

**Tájékoztatjuk a Tisztelt szülőket/törvényes képviselőket, hogy az Intézmény ezen adatkezelés során kizárólag olyan személyes adatot kezel, amely adat kezelését, továbbítását jogszabály írja elő és ezen adatokat kizárólag akkor és annyiban továbbítja, amely a jogszabályi kötelezettségeinek teljesítéséhez szükséges.**

**5. Az adatkezelés jogalapja**

*„Az információs önrendelkezési jogról és az információszabadságról szóló”* a 2011. évi CXII. törvény (a továbbiakban: „***Info Tv.***”) 5.§. (1) bekezdés a) és c) pontja, *„Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről”* szóló (a továbbiakban: „***GDPR***” vagy „***Rendelet***”) GDPR 6. cikk c.) pontja; valamit „A nevelési-oktatási intézmények működéséről és a köznevelési intézmények névhasználatáról” szóló 20/2012. (VIII. 31.) EMMI rendelet 20.§; 89. § (3) bekezdése (a továbbiakba: „***EMMI R.***”), ide értve a „*Nemzeti köznevelésről*” szóló 2011. évi CXC. törvény (a továbbiakban: „***Nkt.***”) azon rendelkezései, amelyeket jelen tájékoztató megjelöl.

**6. Adatkezelés időtartama, módja**

Időtartam: 5 év

Adatkezelés módja: papíralapú, elektronikus nyilvántartási rendszerben jogszabály alapján

 **7. További lényeges fogalmak, szabályok, eljárásrend a hivatkozott jogszabályok alapján**

Az óvodai beiratkozásra a tárgyév április 20-a és május 20-a között kerül sor. A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább 30 nappal közleményt vagy hirdetményt tesz közzé a saját honlapján, közlemény vagy hirdetmény közzétételét kezdeményezi a fenntartásában működő óvoda honlapján, ennek hiányában a helyben szokásos módon, valamint tájékoztatja az óvoda működésének helye szerinti települési önkormányzatot, amennyiben a fenntartó nem települési önkormányzat. A hivatal az Nkt. 45. § (8) bekezdése szerinti adatokat a tárgyév március elsejéig küldi meg a kötelező felvételt biztosító óvodák fenntartói számára. **A hivatal április 16-áig értesítést küld azon gyermek lakcímére, akiknek a tárgyévben óvodáztatási kötelezettsége megkezdődik**.

*„A nevelési-oktatási intézmények működéséről és a köznevelési intézmények névhasználatáról”* szóló 20/2012. (VIII. 31.) EMMI rendelet 20. § (1d) pontja szerint:

*„A szülő, ha azt az óvodai beiratkozás napján - az elektronikus elérhetőségének megadásával - kérte, elektronikus úton értesítést kap arról, hogy a gyermeke óvodai felvételt nyert vagy felvétele elutasításra került.”*

A szülő - a bölcsődei ellátásban részesülő gyermek kivételével - az óvodai nevelésben történő részvételre jogszabály alapján kötelezett gyermekét köteles beíratni a települési önkormányzat vagy a fenntartó által közzétett közleményben vagy hirdetményben meghatározott időpontban, vagy az óvodalátogatási kötelezettség alól felmentését kérni. A napi négy órában óvodai nevelésre kötelezett gyermek szülője, ha gyermeke az óvodakötelezettségét külföldön teljesíti, köteles arról a beiratkozás idejének utolsó határnapját követő tizenöt napon belül írásban értesíteni a hivatalt. A napi négy órában óvodai nevelésre kötelezett, az óvodával jogviszonyban álló gyermek szülője, ha gyermeke az óvodakötelezettségét a jövőben külföldön teljesíti, előzetesen köteles értesíteni az óvodavezetőt.

A 20. § (3) bekezdése szerint:

***„Az óvodai beiratkozáskor be kell mutatni a gyermek nevére kiállított személyazonosságot igazoló hatósági igazolványokat, továbbá a szülő személyazonosságát igazoló hatósági igazolványokat és lakcímet igazoló hatósági igazolványát****.”*

A 20. § (4) bekezdése szerint, az óvoda vezetője az **óvodai felvételi, átvételi kérelemnek helyt adó döntését írásban**, a kérelem **elutasítására vonatkozó döntését határozati formában** közli a szülővel. Az óvodai nevelésben való részvételre kötelezett gyermek átvétele esetén az óvoda vezetője a döntésről értesíti az előző óvoda vezetőjét. A kijelölt óvoda vezetője a megküldött szakértői vélemény vagy a tankerületi központ határozata alapján értesíti a hivatalt, ha a gyermeket az óvodába nem íratták be.

**A 20. § (8) bekezdése alapján az óvodába felvett gyermeket az óvoda nyilvántartja. Ha a gyermek óvodát változtat, további nyilvántartása az átadó óvoda értesítése alapján az átvevő óvoda feladata**.

**életvitelszerű ott lakásnak minősül:** AZ EMMI R. 20. § (9) bekezdése alapján, valamint az Nkt. 49. § (3) bekezdése alkalmazásában, ha a gyermek a kötelező felvételt biztosító óvoda körzetében található ingatlant otthonául használja és az ilyen ingatlan a polgárok személyi adatainak és lakcímének nyilvántartásában a gyermek lakóhelyeként vagy tartózkodási helyeként az óvodai beiratkozás első határnapját megelőző 3 hónapnál régebb óta szerepel. Ha ez nem teljesül, vagy ha bármely körülmény alapján arra lehet következtetni, hogy a gyermek a nyilvántartásban szereplő lakhelyén vagy tartózkodási helyén nem életvitelszerűen lakik, úgy az óvodavezető, illetve az Nkt. 49. § (2) bekezdés szerinti esetben az óvodavezető vagy a fenntartó által szervezett bizottság jogosult felszólítani az óvodába jelentkező gyermek szülőjét, hogy az életvitelszerű körzetben lakás tényét akként igazolja, hogy a felszólítás kézhez vételétől számított 15 napon belül bemutatja a területileg illetékes védőnőtől származó, a védőnői ellátás igénybevételét igazoló nyilatkozatot. Ha az óvodavezető, illetve az általa vagy a fenntartó által szervezett bizottság felszólítása ellenére a szülő a védőnői nyilatkozatot nem mutatja be, úgy az óvodavezető, illetve az általa vagy a fenntartó által szervezett bizottság jogosult az életvitelszerűen körzetben lakást családlátogatás kezdeményezésével ellenőrizni. Ha az óvodavezető, az általa, illetve a fenntartó által szervezett bizottság által javasolt legalább három időpont közül a gyermek szülője vagy törvényes képviselője egy alkalommal sem teszi lehetővé a családlátogatást, úgy vélelmezni kell, hogy a gyermek nem életvitelszerűen lakik a kötelező felvételt biztosító óvoda körzetében, és ennek alapján az óvodai felvétel megtagadható.

Az EMMI R. 20. § (11) bekezdése alapján az óvodába felvett gyermekek csoportba való beosztásáról a szülők és az óvodapedagógusok véleményének kikérése mellett – *„Az egyenlő bánásmódról és az esélyegyenlőség előmozdításáról”* szóló 2003. évi CXXV. törvény 28. §-ában meghatározott feltételekkel összhangban - az óvodavezető dönt.

Az EMMI R. 90. § 6) bekezdése alapján amennyiben az óvoda beilleszkedési, tanulási, magatartási nehézséggel küzdő vagy sajátos nevelési igényű gyermekek nevelését is ellátja, a törvényben meghatározott adatok alapján, az ott megjelöltek szerint minden év június 30-áig megküldi az illetékes szakértői bizottsági feladatot ellátó intézmény részére azon gyermekek nevét - a szakértői véleményt kiállító intézmény és a szakértői vélemény számával együtt -, akiknek a felülvizsgálata a következő nevelési évben esedékes.

**8.A személyes adatok kezelésével kapcsolatos jogok és jogorvoslati lehetőségek**

Kérjük a Tisztelt Szülőket, hogy amennyiben a személyes adatok kezelésével kapcsolatosan kérésük, panaszuk észrevételük van, akkor első körben az 1. pontban megjelölt elérhetőségeken keresztül az Intézményt keressék és/vagy a 2. pontban megjelölt Adatvédelmi Tisztviselőt, aki minden kérdésben áll a szíves rendelkezésükre. Amennyiben úgy ítéli meg, hogy a személyes adataival kapcsolatos adatvédelmi panaszát, kérelmét az adatkezelőnél nem sikerült megnyugtató módon rendeznie, vagy a személyes adatai kezelésével kapcsolatosan jogsérelem következett be, vagy annak közvetlen veszélye fennáll, úgy a Nemzeti Adatvédelmi és Információszabadság Hatóságnál jogosult bejelentést tenni.

**A Nemzeti Adatvédelmi és Információszabadság Hatóság elérhetőségei:**

Székhely: 1055 Budapest, Falk Miksa utca 9-11.
Postai levelezési cím: 1374 Budapest, Pf. 603.
Telefon: +36 1 391 1400
Fax: +36 1 391 1410
E-mail: ugyfelszolgalat@naih.hu
Web: [www.naih.hu](https://groupama.karrierportal.hu/www.naih.hu)

Az érintett jogosult arra, hogy az adatkezelő és az annak megbízásából vagy rendelkezése alapján eljáró adatfeldolgozó által kezelt személyes adatai vonatkozásában az Info Tv.-ben meghatározott feltételek szerint:

1. az adatkezeléssel összefüggő tényekről az adatkezelés megkezdését megelőzően tájékoztatást kapjon (a továbbiakban: előzetes **tájékozódáshoz való jog**),

2. kérelmére személyes adatait és az azok kezelésével összefüggő információkat az adatkezelő a rendelkezésére bocsássa (a továbbiakban: **hozzáféréshez való jog**),

3. kérelmére, valamint az Info Tv-ben meghatározott további esetekben személyes adatait az adatkezelő helyesbítse, illetve kiegészítse (a továbbiakban: **helyesbítéshez való jog**),

4. kérelmére, valamint az Info tv.-ben meghatározott további esetekben személyes adatai kezelését az adatkezelő korlátozza (a továbbiakban: **az adatkezelés korlátozásához való jog)**,

5. kérelmére, valamint az e fejezetben meghatározott további esetekben személyes adatait az adatkezelő törölje (a továbbiakban: **törléshez való jog**). Ezen jog csak abban az esetben gyakorolható, ha nincs olyan jogszabályi előírás, amely a törlést nem engedélyezi.

6. az érintett a személyes adatai védelméhez fűződő jogai megsértése esetén jogosult Hatósághoz, amennyiben bírósághoz fordulni. A pert az érintett lakóhelye vagy tartózkodási helye szerinti törvényszék előtt lehet megindítani. (a továbbiakban: **jogorvoslathoz való jog**)

**9. A személyes adatok forrása**

A személyes adatokat az érintett bocsátotta az Óvoda rendelkezésére így az adatkezelő a GDPR 13. cikke szerinti tájékoztatást köteles megadni az érintettek részére, amennyiben a személyes adatokat közvetlenül az érintettektől gyűjti. Az általános adatvédelmi rendelet 13. cikke alapján az adatkezelő a személyes adatok megszerzésének időpontjában az érintett rendelkezésére bocsátja a jelen Tájékoztatóban szereplő információkat.

Dátum: 2022. április 1.

**NYILATKOZAT**

Alulírott, ........................................................... (név) nyilatkozom, hogy a hatályos adatkezelési tájékoztatót megismertem, annak tartalmát tudomásul vettem. Kijelentem, hogy megértettem azon tájékoztatást, mely szerint az intézmény egyoldalúan jogosult az adatkezelési tájékoztatón és az adatkezelési szabályzaton módosítani, így módosítást esetén a mindenkor hatályos adatkezelési tájékoztató és adatkezelési szabályzat a helyben szokásos módon közlésre kerül, továbbá elérhető az intézmény faliújságján/ és a szervezet honlapján.

Kelt:……………………………..

 ………………………………….

 olvasható név/aláírás